hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu ca hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu en hu hu hu hu hu hu hu hu hu hu hu hu hu en hu uk hu hu hu hu hu en hu hu en hu en hu hu hu hu hu
posztdok napló 246. – Mintha tegnap lett volna…, avagy 200 hónap margójára – KISPASZTI WEB
Menü + × expanded collapsed
Szerzőeditordecember 29, 2012december 29, 2012Kategória:Vegyészkedés...
Újra megnyitok egy üres Word dokumentumot.  Lassan, méltóságteljesen gépelem be a nevét a megfelelő helyre: hh2013január… Jubileumi számhoz érkeztünk, ez lesz a 200. Hitközségi Híradó. Összegyűjtögetem az állandó rovatok cikkeit, a helyére kerül a recept, a Stetl rovat, az útinaplóm soron következő részlete. Ezzel párhuzamosan elindul a képek kiválogatása, majd megy az anyag, Tomihoz, a főszerkesztő társhoz. Dolgozunk rajta még pár hetet, s továbbküldjük Ricsinek, a tördelőnknek, akinek áldásos munkája révén elnyeri majd a megszokott, nyomdaképes formáját a lap.
Rutinszerűek ezek a mozzanatok, bár annak idején 1996. június 16-án, a Mártírnap előtt, az aranyember utcai temető bejáratánál egyikünk se gondolta volna, hogy még 17 év múlva is megjelenik, az akkor három oldalas (2 magyar, 1 szlovák), első számát köszöntő közösségi kiadvány.
Lassan felnőtt a lap, meghízott terjedelmében, időről, időre szebb ruhát öltött. Az otthoni nyomtatást és fénymásolást felváltotta a profi nyomdai megjelenés. Az újsággal együtt cseperedtünk mi is a bátyámmal. Gimnazistából főiskolások, egyetemisták lettünk, majd dolgozó emberek. Jöhetett az érettségi, a zh-k és vizsgák végeláthatatlan sora, államvizsga,… egy dologban mindig biztosak voltunk, legkésőbb a hónap végén, esetleg a következő első hetében meg kell jelennie a Hitközségi Híradónak.
2007-ben, a 134. szám kiadásakor…
Amikor a második vagy a harmadik szám tördelésénél lapunk mentoránál, Feri bácsinál ültünk, s ő hosszú távú terveket vázolt elénk, csak legyintettem: „Ugyan, hogy érnénk mi meg a 10., a 25., az 50. esetleg a 100. számot?”
Igaza lett, kézbe vehettük, a századikat, s most nekivágunk a kétszázadiknak. Egy havilap esetében ez nem kis idő. Nyolc éve raktuk össze az első háromjegyű sorszámmal ellátott HH-t. S abba még belegondolni se merek, hogy a 300. szám, ha így haladunk 2021-ben jelenik majd meg.
Ideje hát megállni egy kicsit, visszatekinteni, megvonni a mérleget, erőt meríteni, s aztán folytatni, amíg csak a lehetőségek engedik.
Hogy mi maradt meg leginkább ebből az elmúlt 199 hónapból? Az Olvasók, a Szerzőtársak arcai… egy-egy mosoly, kedves szó, kézszorítás… A kezdetekben személyesen vittük házhoz Komáromban a lapot. Beültünk apa mellé az autóba, s nekivágtunk a minden hónapban azonos útvonalnak. Kézbe vagy a postaládába adtuk, tettük az újságot. Hosszú időbe telne, összegyűjteni mindazok nevét, akik akár egy-egy cikkel vagy rövid olvasói levéllel olyanná tették a Hitközségi Híradót, amilyennek szeretjük. Nélkülük, az önkéntes munkájuk nélkül nem ünnepelhetnénk ma itt.
Jó ideje a posta kézbesíti már a havi rendszerességgel megjelenő tizenkét oldalas kiadványt. Eljut a városon kívül a környező településekre, könyvtárakba, s a Komáromtól távolabb szakadt hittestvéreinkhez, szimpatizánsainkhoz. Több mint 400 nyomtatott és közel 250 elektronikus postacím lett mára az 1996-ban 30 példányban fénymásolt újságból.
Új Olvasók jöttek, s sajnos jó páran távoztak is a lelkes csapatból. Ők ma már odafentről tekintenek le egy-egy újabb lapszámra, de a véleményüket, észrevételeiket már nem halljuk. Nincs nehezebb dolog egy közösségi lap kiadói számára, mint  neveket törölni a címlistából, gyászkeretes írásokban búcsúzni a stabilitást jelentő biztos pontoktól.
200 hónap… ha 100-150 év múlva valaki elkezdi majd kutatni a helyi zsidóság történetét, elég lesz fellapoznia a 90-es évek derekától a napjainkig megjelent hasábokat, s hű, részletes krónikáját kapja a 221 éves közösségünk utóbbi tizenhét évének.
Köszönet illeti szüleinket, a nagyszülőket, rokonokat akik mindig támogattak minket, s akik elviselték, ha egy-egy lapszám tartalma miatt kicsit „összecsaptunk” szerkesztőtársammal. Hálásak vagyunk az újság minden támogatójának, korábbi és jelenlegi munkatársának: a fordítóknak, az olvasó- és tördelőszerkesztőknek,  a hitközség titkárainak, hazai és külföldi „tudósítóinknak”…
Sosem terveztünk hosszú évekre előre, de azt megígérhetjük, ameddig erőnkből, időnkből telik, folytatjuk a munkát. Már csak pár hét, s jön a 200. szám.
a Hitközségi Híradó – Spravodajca weboldala elérhető itt
Facebookon való megosztáshoz kattintás ide.(Új ablakban nyílik meg)
Kattints ide a Twitter-en való megosztáshoz(Új ablakban nyílik meg)
Megosztom a LinkedInen(Új ablakban nyílik meg)
Ajánlás egy barátnak email-ben(Új ablakban nyílik meg)
Kattints ide a nyomtatáshoz(Új ablakban nyílik meg)
Szerzőeditordecember 29, 2012december 29, 2012Kategória:Vegyészkedés...
Előző bejegyzés Előző bejegyzés:
posztdok napló 245. – elkarácsonytalanodva
Következő bejegyzés Következő bejegyzés:
posztdok napló 247. – szilveszteri számvetés, ezúttal malacmentesen
Vélemény, hozzászólás? Kilépés a válaszból
Adatok megadása vagy bejelentkezés valamelyik ikonnal:
E-mail cím (kötelező) (Nem lesz látható)
Hozzászólhat a WordPress.com felhasználói fiók használatával. ( Kilépés /  Módosítás )
Hozzászólhat a Twitter felhasználói fiók használatával. ( Kilépés /  Módosítás )
Hozzászólhat a Facebook felhasználói fiók használatával. ( Kilépés /  Módosítás )
Kérek e-mail értesítést az új hozzászólásokról.
Kérek e-mail értesítést az új bejegyzésekről.
Rádió Bézs: 55 perc a Csodák Palotájából
STRATÉGIA #2 – zsiráfok és elefántok az “ötlet” szolgálatában
Közösségi matricázás a Judafesten
Újra itt a Diák Innovátorok Klubja
Ezt írtam… Hónap kiválasztása 2018 november  (1) 2016 szeptember  (1) 2016 március  (1) 2016 január  (1) 2015 december  (1) 2015 november  (1) 2015 október  (2) 2015 augusztus  (2) 2015 július  (4) 2015 május  (2) 2015 március  (2) 2015 február  (1) 2014 december  (1) 2014 október  (2) 2014 szeptember  (2) 2014 július  (3) 2014 június  (1) 2014 május  (2) 2014 április  (4) 2014 március  (2) 2014 február  (2) 2013 december  (1) 2013 november  (4) 2013 október  (5) 2013 szeptember  (3) 2013 augusztus  (10) 2013 július  (4) 2013 június  (3) 2013 május  (4) 2013 április  (9) 2013 március  (8) 2013 február  (5) 2013 január  (9) 2012 december  (9) 2012 november  (46) 2012 október  (11) 2012 szeptember  (9) 2012 augusztus  (6) 2012 július  (3) 2012 június  (8) 2012 május  (9) 2012 április  (11) 2012 március  (9) 2012 február  (12) 2012 január  (12) 2011 december  (9) 2011 november  (9) 2011 október  (14) 2011 szeptember  (18) 2011 augusztus  (19) 2011 július  (20) 2011 június  (19) 2011 május  (8) 2011 április  (3) 2011 március  (3) 2011 január  (1) 2010 november  (1) 2010 szeptember  (1) 2009 augusztus  (1) 2009 június  (1) 2008 december  (1) 2008 július  (2) 2008 június  (1) 2008 május  (2) 2008 április  (1) 2008 március  (3) 2008 február  (3) 2008 január  (8) 2007 december  (5) 2007 november  (7) 2007 október  (19) 2007 szeptember  (32) 2007 augusztus  (106) 2007 július  (116) 2007 június  (95) 2007 május  (45) 2007 április  (65) 2007 március  (25) 2007 február  (59) 2007 január  (47) 2006 december  (1) 2006 november  (4) 2006 október  (4) 2006 szeptember  (2) 2006 augusztus  (9)
Ki járt a weblapomon?
KISPASZTI WEB, WordPress.com ingyenes honlap vagy saját honlap létrehozása.
Already have a WordPress.com account? Log in now.